2017 yil 25 martda Las-Vegasda monster-traklar – katta g‘ildiraklardagi modifikatsiya qilingan pikaplarda fristayl bo‘yicha Monster Jam musobaqalari finali bo‘lib o‘tdi. Musobaqada ishtirok etgan Mad Scientist (Telba olim) taxallusli sportchi Li O‘Donnell o‘z urinishining oxirida hali hech kim uddalay olmagan tryukni – oldga saltoni bajardi. Monster Jam musobaqasi finalining to‘liq sifatli videosi 2018 yil aprelda e’lon qilindi. Musobaqalardan keyin paydo bo‘lgan tomoshabinlar olgan videolarda O‘Donnell o‘z urinishi yakunlanishiga bir necha soniya qolganda noyob tryukni bajarganidan keyin olomon uni hayqiriqlar bilan olqishlaganini eshitish mumkin bo‘lgan. The Guardian ma’lumotlariga ko‘ra, O‘Donnell oldga saltoni muvaffaqiyatli bajargan tarixdagi ilk monster-trak haydovchisi bo‘ldi. 2015 yilda shunday tryukni Nil Elliot bajarmoqchi bo‘lgan, biroq buning uddasidan chiqa olmagan. Musobaqada esa qahramonimiz Mad Scientist 9,355 ochko bilan g‘olib bo‘lgan.